nahid-hub/BLUGE-bengali-wikipedia-section-title-prediction huggingface dataset:
চেতনা -আচরণগত নমুনা ক্লেপটোম্যানিয়ার কারণ ও বিস্তার ব্যাখায় পূর্বে উল্লেখিত মনঃসমীক্ষণ নমুনাকে সরিয়ে দিচ্ছে।চেতনা -আচরণগত চর্চাবিদরা এই ডিজঅর্ডারকে অপারেন্ট কন্ডিশনিং (শাস্তির মাধ্যমে আচরণ পরিবর্তনের শিক্ষা), আচরণগত শৃংখল (বারবার হাত ধোয়া, প্রতিদিন দাঁত মাজা ইত্যাদি শৃংখলার মাধ্যমে ধীরে ধীরে পরিষ্কার পরিচ্ছন্নতার আচরণ গড়ে তোলা), বিকৃত বোধশক্তি এবং দূর্বল মানিয়ে চলার প্রবণতাকে দায়ী করেছেন। চেতনা -আচরণগত নমুনা অনুসারে, ব্যক্তি চুরি করার পর তার আচরন ধনাত্মকভাবে পুনর্বহাল হয়। যেহেতু ব্যক্তি চুরি করার দরুন কোন ধরনের ঋণাত্মক অনুভূতি বা ফলাফল (শাস্তি) অনুভব করে না। ফলে ব্যক্তি একই কাজ আরো করতে অনুপ্রাণিত হয়। আর বারবার একই আচরণ দ্বারা ধাবিত হওয়ার ফলে এক পর্যায়ে ব্যক্তির এইসকল চৌর্যকর্ম শক্তভাবে একে অপরের সাথে যুক্ত হয়ে শক্তিশালী আচরণগত শৃংখল হয়ে পরে। উদাহরণস্বরূপ ২০০২ সালে কো'ন এন্টোনুচিঅ তাদের একজন রোগীর বক্তব্য বর্ণনা করেছেন। এই ক্লেপটোম্যানিয়াক ব্যক্তি অন্যদের তুলনায় নিজেকে চতুর ভাবতেন। তিনি যাদের কাছ থেকে চুরি করতেন মনে করতেন তাদের এটা প্রাপ্য। এধরনের চিন্তাভাবনা এতটআই শক্তিশালী ছিলো যে তিনি চুরি করতে দ্বিধাবোধ করতেন না। এমনকি চুরি করার পেছনে এক ধরনের গর্বো কাজ করতো। উদাহরণস্ব্রূপ, এক বড় কোম্পানি থেকে চুরির সময় কোন গরিব ব্যক্তির কথা চিন্তা করে চৌর্য্যকর্মকে মহান রূপ দেয়া এবং কোম্পানির প্রতি এক ধরনের শাস্তি বলে বিবেচনা করা। অবশ্য এভাবে যেতে থাকলে এক পর্যায়ে ব্যক্তি মানসিক চাপ থেকে নিষ্কৃতি পেতেও চুরি শুরু করে।

সঠিক অনুচ্ছেদ শিরোনাম কোনটি?
titleA. চেতনা- আচরণগত নমুনা
titleB. বুৎপত্তিগত অর্থ
titleC. কারণ
titleD. জীববৈজ্ঞানিক নমুনা
উত্তর: titleA
ঔপনিবেশিক পর্বের অধিকাংশ সময় জুড়ে একজন ওলন্দাজ-নিযুক্ত গভর্নর সুরিনাম শাসন করতেন এবং তাকে এই কাজে দুইটি কোর্ট সাহায্য করত। এই কোর্টগুলির উপনিবেশের ভোটারদের দ্বারা নির্বাচিত প্রার্থীদের মধ্যে থেকে ওলন্দাজরা কর্মচারী বেছে নিত। ১৮৬৬ সালে কোর্টগুলি বিলুপ্ত করে একটি আইনসভা গঠন করা হয়, যদিও গভর্নরের আইনসভার নির্দেশের বিরুদ্ধে ভেটো প্রদানের ক্ষমতা ছিল। সম্পত্তি ও শিক্ষাগত যোগ্যতা সম্পর্কে কঠোর নিয়মের কারণে প্ল্যান্টেশনের মালিকেরাই সুরিনামের আইনসভায় প্রথমদিকে আধিপত্য বিস্তার করতেন। ওলন্দাজ সরকার যোগ্যতার নিয়ম শিথিল করার সাথে সাথে উচ্চ- ও নিম্ন-শ্রেণীর ক্রেওলেরা ১৯০০ সালের পর থেকে আইনসভায় আধিপত্য বিস্তার করতে শুরু করে। তবে ১৯৪৯ সাল পর্যন্তও যোগ্য ভোটারের সংখ্যা মোট জনসংখ্যার ২%-এর বেশি ছিল না। ১৯৪৯ সালে সমস্ত প্রাপ্তবয়স্ককে ভোটপ্রদানের ক্ষমতা দেয়া হয়।

১৯২২ সালে সুরিনাম নেদারল্যান্ডের একটি অবিচ্ছেদ্য অংশে পরিণত হয়। ১৯৫৪ সালে একটি নতুন সংবিধান করে এটিকে ওলন্দাজ রাজ্যের অন্যান্য সদস্যদের সমমানের একটি সদস্যের মর্যাদা দেয়া হয়। অন্য সদস্যগুলি ছিল নেদারল্যান্ড্‌স নিজে এবং ক্যারিবীয় সাগরে অবস্থিত নেদারল্যান্ড্‌স অ্যান্টিল দ্বীপপুঞ্জ। এই নতুন সংবিধান মোতাবেক ওলন্দাজ সরকার সুরিনামের প্রতিরক্ষা ও বৈদেশিক সম্পর্কের দেখাশোনা করত এবং সুরিনামের গভর্নর নিয়োগ করত, আর সুরিনামবাসীরা একটি আইনসভা নির্বাচন করত, যা সুরিনামের অভ্যন্তরীণ ব্যাপারগুলি দেখাশোনা করত।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. ইউরোপীয়দের বসতি স্থাপন
titleC. ঔপনিবেশিক সরকার
titleD. প্রাকৃতিক সম্পদ
উত্তর: titleC
১৯২৪ সালে হার্বি টেলরের নেতৃত্বে দক্ষিণ আফ্রিকা দল ইংল্যান্ড গমন করে। টেস্ট সিরিজটিতে সফরকারী দল ৩-০ ব্যবধানে পরাজিত হয় ও দুই খেলায় ড্র করে। উইজডেনে দলের ব্যর্থতার জন্য বোলিং দূর্বলতাকে তুলে ধরা হয়। এ সফর সম্পর্কে উইজডেনের চার পৃষ্ঠার প্রতিবেদনে নামি ডিনের ভূমিকাকে উল্লেখ করেনি। এ সফরে ব্যক্তিগত সফলতাও খুব একটা সুবিধের ছিল না। ২৫টি প্রথম-শ্রেণীর খেলায় অংশ নিয়ে একবারমাত্র পঞ্চাশোর্ধ্ব রান তুলতে পেরেছেন ও ২২.১৮ গড়ে ৬২১ রান তুলেন। একমাত্র অর্ধ-শতকটি আসে স্কটল্যান্ডের বিপক্ষে। খেলায় অপরাজিত ৮০ রানের ইনিংসটিতে স্বাগতিক দলের বিপক্ষে একচ্ছত্র প্রভাববিস্তার করেছিল তার দল।

মাঝারিমানের রেকর্ড থাকা সত্ত্বেও ডিনকে মূলতঃ ব্যাটিংয়ে অভিজ্ঞ ব্যাটসম্যান হিসেবে দলে রাখা হয়েছিল। পাঁচ টেস্টের প্রত্যেকটিতেই তার অংশগ্রহণ ছিল। বব ক্যাটারলের ন্যায় খেলোয়াড়সহ ফ্রেড সাসকিন্ড অন্য যে-কোন খেলোয়াড়ের তুলনায় অনেকগুলো রান দিয়ে ফেলেন। ২৩.৮৩ গড়ে ১৪৩ রান তুলেছিলেন নামি ডিন। অধিকাংশ ক্ষেত্রেই নিচের মাঝারিসারিতে ৭ নম্বরে ব্যাটিংয়ে নামতেন। তৃতীয় টেস্টে নিজস্ব সেরা খেলা উপহার দেন। দ্বিতীয় ইনিংসে ব্যাটিংয়ের অবস্থান পরিবর্তন করে উদ্বোধনে নামেন। অপরাজিত ৪৭ রানের ইনিংস খেললে ফলো-অনের কবলে পড়ে ২৬৪ রানে পিছিয়ে থাকা সত্ত্বেও ইংল্যান্ড দল পুণরায় ব্যাট করতে বাধ্য হয়েছিল।

সঠিক অনুচ্ছেদ শিরোনাম কোনটি?
titleA. ইংল্যান্ড গমন, ১৯২৯
titleB. ইংল্যান্ড গমন, ১৯২৪
titleC. দলে প্রত্যাখ্যাত
titleD. আন্তর্জাতিক ক্রিকেট
উত্তর: titleB
ফাতাহ নিজ অস্তিত্বের কথা ঘোষণা করে ১৯৬৫ সনে। মিশরের তৎকালীন প্রেসিডেন্ট জামাল আবদুন নাসেরের অনুরোধে ওই ঘোষণা দেয় ফাতাহ। নাসের ১৯৫৪ সাল থেকে ১৯৭০ সাল পর্যন্ত মিশর শাসন করেন। একমাত্র ফিলিস্তিনিদের ঐক্যবদ্ধ সশস্ত্র সংগ্রামের মাধ্যমেই অধিকৃত ফিলিস্তিন ভূখণ্ড মুক্ত করা সম্ভব হবে বলে নাসের বিশ্বাস করতেন। তাই নাসেরের নেতৃত্বাধীন মিশর ফাতাহকে অস্ত্র ও সামরিক উপকরণের যোগান দেয়। রাজনৈতিক সংগ্রামের পাশাপাশি ফাতাহ জনপ্রিয় গণপ্রতিরোধ আন্দোলনও গড়ে তোলে এবং ফাতাহ'র সামরিক শাখার নাম দেয়া হয়েছিল "আস সায়িক্বা" বা "বজ্র"। ফাতাহ'র বেশিরভাগ রাজনৈতিক ও সামরিক সদস্যরা থাকতেন মিশর, সিরিয়া, লেবানন, জর্দান, আলজেরিয়া ও তিউনিশিয়ায়।

সঠিক অনুচ্ছেদ শিরোনাম কোনটি?
titleA. সম্প্রীতি
titleB. নীতি
titleC. বিরোধ
titleD. অস্তিত্ব
উত্তর: titleD
ঈশ্বরচন্দ্র বাংলা সাহিত্যের ইতিহাসে যুগসন্ধির কবি হিসেবে পরিচিত, কারণ তিনি সমকালের সামাজিক ও ঐতিহাসিক বিষয় নিয়ে কবিতা রচনা করলেও তার ভাষা, ছন্দ ও অলঙ্কার ছিল মধ্যযুগীয়। মঙ্গলকাব্যের শ্রেষ্ঠ কবি ভারতচন্দ্রের সাহিত্যাদর্শ যখন লুপ্ত হয়ে আসছিল, তখন তিনি বিভিন্ন বিষয় অবলম্বনে খন্ডকবিতা রচনার আদর্শ প্রবর্তন করেন। ব্যঙ্গ-বিদ্রূপই ছিল তার রচনার বিশেষত্ব। ব্যঙ্গ-বিদ্রূপের এ ভঙ্গি তিনি আয়ত্ত করেছিলেন কবিয়ালদের নিকট থেকে। ব্যঙ্গের মাধ্যমে অনেক গুরু বিষয়ও তিনি সহজভাবে প্রকাশ করতেন।

স্বদেশ ও স্বসমাজের প্রতি ঈশ্বরচন্দ্রের অনুরাগ ছিল অত্যন্ত নিবিড়। তিনি বাংলা ভাষার উন্নয়নের জন্য যে আন্দোলন করেছেন তা আজ স্মরণীয় হয়ে আছে। তিনি সবসময় ইংরেজি প্রভাব বর্জিত খাঁটি বাংলা শব্দ ব্যবহার করতেন। ভাষা ও ছন্দের ওপর তার বিস্ময়কর অধিকারের প্রমাণ পাওয়া যায় তার বোধেন্দুবিকাশ (১৮৬৩) নাটকে।

ঈশ্বরচন্দ্রের অন্যতম শ্রেষ্ঠ কীর্তি হলো ভারতচন্দ্র রায়, রামপ্রসাদ সেন, নিধুগুপ্ত, হরু ঠাকুর ও কয়েকজন কবিয়ালের লুপ্তপ্রায় জীবনী উদ্ধার করে প্রকাশ করা। পরবর্তীকালের বঙ্কিমচন্দ্র চট্টোপাধ্যায়, দীনবন্ধু মিত্র, রঙ্গলাল বন্দ্যোপাধ্যায় প্রমুখ লেখকের জন্য একটি উপযুক্ত ক্ষেত্র তৈরি করার কৃতিত্বও তার। যদিও ঈশ্বরচন্দ্রের কাব্যরীতি পরবর্তীকালের বাংলা সাহিত্যে আর অনুসৃত হয়নি, তথাপি এ কথা স্বীকার্য যে, ভবিষ্যৎ বাংলা সাহিত্যের জন্য তার গঠনমূলক চিন্তাভাবনা ও আদর্শ এক গুরুত্বপূর্ণ ভূমিকা রেখেছে।

সঠিক অনুচ্ছেদ শিরোনাম কোনটি?
titleA. যমক
titleB. সাহিত্যিক জীবন
titleC. জন্ম এ পারিবারিক পরিচিতি
titleD. কর্ম জীবন
উত্তর: titleB
ঝিল শিংঘির দেহ লম্বা, শ্রোণীপাখনা পর্যন্ত প্রায় চোঙাকৃতির কিন্তু পিছনে চাপা। এদের মাথা অবনমিত, পৃষ্ঠভাগ এবং পার্শ্বদিকে অস্থিগঠিত পিট দ্বারা আবৃত। অক্সিপিটাল প্রসেস পৃষ্ঠপাখনার গোড়া পর্যন্ত বিস্তৃত নয়। মুখ ছোট এবং প্রান্তীয়; চোয়ালের দাঁত ভিলি আকৃতির যা সারিব্দধভাবে অবস্থান করে। জিহ্বাটি মুখের তালুতে প্রায় সম্পূর্ণভাবে আটকে থাকে। ৪ জোড়া সুগঠিত স্পর্শী বিদ্যমান। এই মাছ প্রায় ৩০ সেমি পর্যন্ত লম্বা হয়।

পৃষ্ঠপাখনা খাটো, সাধারণত বক্ষপাখনা শীর্ষের উপর থেকে আরম্ভ হয়। বক্ষপাখনা শক্তিশালী কাঁটাযুক্ত যার অন্তঃস্থ কিনারা করাতের ন্যায় ধারালো এবং সামনের কিনারায় অল্প সংখ্যক ক্ষুদ্র ক্ষুদ্র দাঁত থাকে। পায়ুপাখনার গোড়া দীর্ঘ, একটি সুস্পষ্ট খাঁজ দ্বারা পুচ্ছপাখনা থেকে পৃথক। এদের পুচ্ছপাখনা গোলাকার। এই মাছের উল্লেখযোগ্য অঙ্গ সংস্থানিক বৈশিষ্ট্য হলো, এদের কশেরুকার উভয় পার্শ্বে এক জোড়া দীর্ঘ ফাঁপা বায়ুথলি থাকে। এরা প্রায় ৪২,০০০ থেকে ১৫,৭৫০টি ডিম দেয়। নিষিক্ত ডিমগুলো আঠালো, তলদেশে থাকে, গোলাকৃতির এবং সবুজ বর্ণের।

সঠিক অনুচ্ছেদ শিরোনাম কোনটি?
titleA. বর্ণনা
titleB. অর্থনৈতিক গুরুত্ব
titleC. বিস্তৃতি
titleD. স্বভাব ও আবাসস্থল
উত্তর: titleA
সুদীপ্তা দেওয়ান ১৯৪৩ সালের ২০ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির চট্টগ্রামের রাউজানের সুলতানপুর গ্রামে জন্মগ্রহণ করেন। তিনি ১৯৬৫ খ্রিষ্টাব্দে এইচএসসি পাশ করেন। তার পিতার নাম প্রসন্ন কুমার বিশ্বাস এবং মাতা সাবিত্রী বিশ্বাস। ডাক্তার এ. কে. দেওয়ানের সাথে তিনি বিবাহবন্ধনে আবদ্ধ হন; যিনি ছিলেন রাঙ্গামাটি পৌরসভার প্রথম চেয়ারম্যান। তাদের পাঁচ সন্তান হলেন সঙ্গীতা দেওয়ান, অপরাজিতা দেওয়ান, নিবেদিতা দেওয়ান, অমিত দেওয়ান ও অদিত দেওয়ান। 

সঠিক অনুচ্ছেদ শিরোনাম কোনটি?
titleA. জন্ম ও পারিবারিক পরিচিতি
titleB. রাজনৈতিক জীবন
titleC. পুরস্কার, স্মারক ও সম্মাননা
titleD. মুত্যু
উত্তর: titleA
খালেদ, ২০১৩ সালের ১০ এপ্রিল তারিখে বাংলাদেশ থেকে দ্বিতীয়বারের মত এভারেস্ট অভিযানে বের হয়ে, নেপালের সাউথ ফেস দিয়ে ২০ মে সকাল আনুমানিক ১০টায় এভারেস্ট জয় করেন। এর আগে ২০১১ সালের মে মাসে তিব্বতের নর্থ ফেস ধরে এভারেস্ট অভিযানে গিয়েছিলেন খালেদ হোসেন। সেবার তিনি উঠেছিলেন প্রায় ২৩,০০০ ফুট পর্যন্ত। কিন্তু ফুসফুসে পানি জমে যাওয়ায় নেমে আসতে হয়েছিল।

সঠিক অনুচ্ছেদ শিরোনাম কোনটি?
titleA. এভারেস্টের চূড়ায় মৃত্যু
titleB. পর্বত জয়
titleC. অন্যান্য পর্বত জয়
titleD. কর্মজীবন
উত্তর: titleB
ইজাবেল ইয়াসমিনা আদজানি ১৯৫৫ সালের ২৭শে জুন প্যারিসের ১৭তম আরোঁদিসমাঁয় জন্মগ্রহণ করেন। তার পিতা মোহাম্মদ শেরিফ আদজানি কন্সটান্টিনে জন্মগ্রহণকারী আলজেরীয় কাবিল এবং মাতা এমা "গুস্টি" আউগুস্টা শোয়েইনবের্গার বাভারিয়ায় জন্মগ্রহণকারী জার্মান ক্যাথলিক। শেরিফের সাথে গুস্টির পরিচয় ঘটে দ্বিতীয় বিশ্বযুদ্ধের প্রায় সমাপ্তির দিকে। তখন শেরিফ ফরাসি সেনাবাহিনীতে কর্মরত ছিলেন। তারা বিয়ে করে প্যারিসে ফিরে আসেন, কিন্তু গুস্টি তখনো ফরাসি ভাষায় কথা বলতে পারতেন না। গুস্টি শেরিফকে তার নামের প্রথমাংশ ব্যবহার করতে বলেন, কারণ শেরিফ নামটি "মার্কিনী" শব্দের মত শোনায়। আদজানির এরিক নামে এক ছোট ভাই ছিল। তিনি পেশায় আলোকচিত্রী ছিলেন। তিনি ২০১০ সালের ২৫শে ডিসেম্বর ৫৩ বছর বয়সে মৃত্যুবরণ করেন।

ইজাবেল প্যারিসের উত্তর-পশ্চিমের জেনেভিলিয়ার উপশহরে বেড়ে ওঠেন। সেখানে তার পিতা একটি গ্যারেজে কাজ করতেন। শৈশবেই তিনি ফরাসি ও জার্মান দুই ভাষায়ই দক্ষতা অর্জন করেন। বিদ্যালয়ে একটি আবৃত্তি প্রতিযোগিতায় জয়ের পর তিনি ১২ বছর বয়স থেকেই মঞ্চে অভিনয় শুরু করেন। তিনি মাধ্যমিক পাস করার পর ১৯৭৬ সালে ভিনসেনেস বিশ্ববিদ্যালয়ে নিরীক্ষা বিষয়ে পড়াশোনা সমাপ্ত করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাজনৈতিক মতাদর্শ
titleC. পুরস্কার ও সম্মাননা
titleD. ব্যক্তিগত জীবন
উত্তর: titleA
২০০৬ সালের বিধানসভা নির্বাচনে, সিপিআই (এম) -এর অশোক ব্যানার্জী কৃষ্ণনগর পশ্চিম বিধানসভা কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের উজ্জল বিশ্বাসকে পরাজিত করেন। সিপিআই (এম) -এর সুনিল কুমার ঘোষ ২০০১ সালে তৃণমূল কংগ্রেসের উজ্জল বিশ্বাসকে পরাজিত করেন, ১৯৯৬ সালে কংগ্রেসের বিশ্বরূপ মুখার্জীকে এবং ১৯৯১ সালে কংগ্রেসের উজ্জল বিশ্বাসকে পরাজিত করেন। ১৯৮৭ এবং ১৯৮২ সালে সিপিআই (এম) -এর অমৃতেন্দু মুখার্জী কংগ্রেসের গৌরিশঙ্কর দত্তকে পরাজিত করেন এবং ১৯৭৭ সালে জনতা পার্টির মহাদেব ভট্টাচার্য পরাজিত করেন।

সঠিক অনুচ্ছেদ শিরোনাম কোনটি?
titleA. কৃষ্ণনগর পশ্চিম
titleB. কৃষ্ণনগর পূর্ব
titleC. কৃষ্ণনগর
titleD. কৃষ্ণনগর পূর্ব
উত্তর: titleA
সমগ্র খেলোয়াড়ী জীবনে নয়টিমাত্র টেস্টে অংশগ্রহণের সুযোগ পেয়েছিলেন অ্যালেন মস। ১৫ জানুয়ারি, ১৯৫৪ তারিখে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার।

১৯৫৪ সালে প্রথমবারের মতো মেরিলেবোন ক্রিকেট ক্লাবের (এমসিসি) সদস্যরূপে ওয়েস্ট ইন্ডিজ গমন করেন। সেখানেই তিনি তার প্রথম টেস্ট খেলায় অংশ নিয়েছিলেন। ছয় বছরের অধিক সময় খেললেও মাত্র নয়টি টেস্টে অংশগ্রহণের সুযোগ হয় তার। অংশগ্রহণকৃত ঐ টেস্টগুলোয় মনোযোগের অভাব পরিলক্ষিত হয়। কেবলমাত্র শেষ দুই টেস্টেই কিছুটা ভালো খেলা উপহার দিয়েছিলেন। ১৯৬০ সালে লর্ডসে সফরকারী দক্ষিণ আফ্রিকার বিপক্ষে অনুষ্ঠিত টেস্টের প্রথম ইনিংসে ৪/৩৫ ও নটিংহামের ট্রেন্ট ব্রিজ টেস্টের দ্বিতীয় ইনিংসে ৩/৩৬ পেয়েছিলেন। তবে, এটিই তার সর্বশেষ টেস্টে উপস্থিতি ছিল।

ক্রিকেট লেখক কলিন বেটম্যানের অভিমত, অ্যালেন মস বিবেচক, উদ্যমী সুইং বোলারে ছিলেন। উপযুক্ত পরিবেশে দলকে সঞ্চালিত করতে পারতেন তিনি। লম্বাটে গড়নের অধিকারী হিসেবে ফাস্ট-মিডিয়াম বোলিং করতেন তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রশাসনে অংশগ্রহণ
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleA
১৩২৫ সালের ১৪ ই জুন তারিখে ইবন বতুতার বয়স ছিল ২১ বছর ৪ মাস। এ সময় তিনি মক্কা নগরীতে গিয়ে হজ্জ পালনের উদ্দেশ্যে জন্মভূমি ত্যাগ করেন। সে হিসেবে তার যাত্রার সূচনা হয় ১৩২৫ সালের ১৪ জুন মরক্কোর তানজিয়ার থেকে।

হজ্জের উদ্দেশ্যে তিনি উত্তর আফ্রিকার সমুদ্র তীর ঘেঁষে পায়ে হেঁটে মক্কা রওনা দেন। এই পথে তিনি আব্দ-আল-ওয়াদিদ এবং হাফসিদ সম্রাজ্য, তিমসান, বিজাইরা এবং তিউনিস হয়ে মক্কায় পৌঁছান। যাত্রা পথে তিনি তিউনিসে দুই মাস আবস্থান করেন। আরব বেদুইনদের থেকে নিরাপদ থাকতে এবং অন্যান্য সুরক্ষার জন্য বিভিন্ন কাফেলার সাথে এই পথ অতিক্রম করেন তিনি। তখন তিউনিসের সুলতান ছিলেন আবু ইয়াহিয়া। ১৩২৫ সালের নভেম্বর মাসের প্রথম দিকে উপকূলীয় পথে সাফাক্স হয়ে কাবিস শহরে পৌঁছান। এই কাবিস শহরে তিনি তিউনিসের এক উকিলের মেয়েকে চুক্তিতে বিয়ে করেন। কিন্তু পরবর্তীতে ত্রিপলি আসতে আসতে উকিলের সাথে তার সম্পর্ক খারাপ হয়ে যাওয়ায় এই বিয়ে বেশি দিন টেকে নি। অবশ্য ত্রিপলির পরবর্তী শহর ফেজে এসে তিনি এক ছাত্রের মেয়েকে বিয়ে করেন।

১৩২৬ সালের ৫ই এপ্রিল ইবন বতুতা তৎকালীন বাহরি মামলুক সালতানাতের সবচেয়ে গুরুত্বপূর্ণ শহর আলেক্সান্দ্রিয়া পৌঁছান। আলেক্সান্দ্রিয়ায় তিনি ২জন ধার্মিক তপস্বীর সাথে স্বাক্ষাৎ করেন। এদের একজন হলেন শেখ বোরহানউদ্দিন, তিনি ইবনে বতুতাকে তার বিশ্ব ভ্রমণ সম্পর্কে ভবিষ্যৎবাণী করেন যে, 'আমার মনে হচ্ছে তুমি বিদেশ ভ্রমণ পছন্দ করো। তুমি ভারতে আমার ভাই ফরিদউদ্দিন, সিন্ধু প্রদেশ রুকনউদ্দিন এবং চীনে বুরহানউদ্দিনের সাথে দেখা করবে এবং আমার শুভেচ্ছা পৌঁছে দেবে।' অপর ব্যক্তি হলেন শেখ মুর্শিদি, যিনি ইবনে বতুতার একটি স্বপ্লের অর্থ ব্যাখ্যা করেন। এই দুই ব্যক্তির সাথে স্বাক্ষাতের পূর্বে তার এতো দূর দেশ ভ্রমণের পরিকল্পনা ছিল না, কিন্তু তাদের অনুপ্রেরণায় তিনি তার বিশ্ব ভ্রমণের পরিধি আরও বিস্তার করেন। এক সপ্তাহ সেখানে থাকার পর তিনি মামলুক সালতানাতের রাজধানী কায়রো অভিমুখে যাত্রা করেন। সেই সময় কায়রো ঐ এলাকার এটি গুরুত্বপূর্ণ শহর ছিল। কায়রোতে প্রায় ১ মাসের মতো অবস্থান করার পর তিনি মক্কার উদ্দেশ্যে রওনা করেন। মক্কা যাওয়ার অন্যতম পথগুলো রেখে তিনি একটি অল্প পরিচিত পথে যাবার সিদ্ধান্ত নেন যেটা নীল নদ পার হয়ে আইদাব বন্দর দিয়ে যেতে হয়। বন্দরে পৌঁছার পর স্থানীয় গোষ্ঠীরা তাকে কায়রো ফেরত যেতে বাধ্য করে। পুনরায় কায়রো পৌঁছে তিনি একজন সুফির সাথে সাক্ষাৎ করেন। তার নাম শেখ আবুল হাসান আল সাদিদি। তিনি ইবনে বতুতাকে বলেন যে মক্কা যাওয়ার সবচেয়ে ভালো পথ হল সিরিয়া হয়ে যাওয়া কারণ এই পথ ধরে গেলে হিব্রু, বেথেলহেম এবং জেরুসালেম পাওয়া যায় কিন্তু দুঃখের বিষয় হল মামলুক সম্রাজ্য এই পথ ভ্রমণকারীদের ডাকাত এবং লুটেরাদের থেকে সুরক্ষিত রাখার কোনো ব্যবস্থাই করে নি।

রমজান মাস দামেস্কে (বর্তমান সিরিয়ার রাজধানী) কাটিয়ে তিনি মদিনাগামী একটি কাফেলার সাথে যোগ দেন। মদিনায় মুহাম্মাদ (সা.) এর রওজা মোবারক জিয়ারত করে চার দিন পর তিনি মক্কার উদ্দেশ্যে রওনা দেন। মক্কা পৌঁছে হজ্জ পালন করে তিনি তাঞ্জিয়ার ফিরে যাওয়ার বদলে মধ্য এশিয়ার দিকে যাত্রা করার সিদ্ধান্ত নিলেন।

সঠিক অনুচ্ছেদ শিরোনাম কোনটি?
titleA. চীন
titleB. মক্কায় প্রথম হজ্জ
titleC. রিহলা
titleD. মধ্য এশিয়া
উত্তর: titleB
সাম্প্রতিক জমা হওয়া পললগুলি সাধারণত যান্ত্রিকভাবে দুর্বল এবং শিলায় পরিণত হওয়ার আগে এটি পুনঃনির্মান প্রবণ হয়, ফলে ভাঁজ সৃষ্টি হতে থাকে। টেকটোনিক উত্সের ভাঁজগুলি থেকে তাদের পার্থক্য করার জন্য, এই ধরনের কাঠামোগুলিকে সিনসেডিমেন্টারি (থিতানোর সময় গঠিত) বলা হয়।

ক্ষীণ ভাঁজ: যখন পলল দুর্বলভাবে একীভূত হয়ে  ক্ষীণ হতে থাকে, তাদের স্থাপনের সময় বিশেষকরে তাদের শীর্ষ প্রান্তে সাধারণত ভাঁজ পড়ে। ক্ষীণ ভাঁজের অপ্রতিসাম্যতা পলল শিলার পরম্পরার প্যালিওস্লোপের দিক নির্ধারণ করতে ব্যবহার করা যেতে পারে।

জলাবদ্ধতা: সম্ভবত ভূমিকম্পের ফলে উদ্ভূত বালুকাময় তলানি যুক্ত জলাবদ্ধতা সংবর্ত তলবিন্যাসের কারণ হতে পারে।

সংযোগ: চ্যুতি রেখাগ্রস্থ এবং ডুবো পাহাড়ের মতো পুরানো কাঠামোর উপর পার্থক্যমুলক সংযোগ দ্বারা আরও ছোট ক্রমে ভাঁজ তৈরি করা যেতে পারে।

সঠিক অনুচ্ছেদ শিরোনাম কোনটি?
titleA. বক্রচ্যুতি ভাঁজ
titleB. সমান্তরাল স্তরের সংকোচণ
titleC. পাললিক শিলার ভাঁজ
titleD. ভূ-ভাঁজের দৃঢ়তা
উত্তর: titleC
"গোটায় দোত্সির রোটি" প্রচলিত। রোটি নরম করার জন্য প্রতিটি টুকরো টুকরো টুকরোয় স্বল্প পরিমাণে মেদ রাখে। সাধারণত উদ্ভিজ্জ তেল ব্যবহার করা হয় তবে মাখন বা মারজারিনও ব্যবহার করা যায়। প্রতিদিনের রান্নায় ঘি ব্যবহার করা হয় না তবে বিশেষ উপলক্ষে বিশেষত হিন্দুদের মধ্যে ব্যবহৃত হয়। রোটি সাধারণত হাততালি দিয়ে বা কিছুটা মারধর করা হয়, "তাওয়া" গরম করে রাখা হয়, তাই এটি নরম হয় তবে ভেঙে যায় না।


সঠিক অনুচ্ছেদ শিরোনাম কোনটি?
titleA. ক্যারিবিয়ান
titleB. ব্যাকরণ
titleC. ভারতীয় উপমহাদেশের
titleD. গায়ানা
উত্তর: titleD
ভারতীয় অঞ্চলে ঔপনিবেশিক আমলকে দুই ভাগে ভাগ করা হয় যথা: ১. ইংলিশ ইস্ট ইন্ডিয়া কোম্পানির শাসনামল, ২. ব্রিটিশ সরকারের শাসনামল। তবে পাকিস্তান প্রথম থেকেই ইংলিশ ইস্ট ইন্ডিয়া কোম্পানির শাসনাধীনে যায়নি। কারণ তখনও এই অঞ্চলে স্বাধীনভাবে রাজারা শাসন করতো । তারপর ধীরে ধীরে পাকিস্তান অঞ্চল ব্রিটিশ অধিভুক্ত হয়।

সঠিক অনুচ্ছেদ শিরোনাম কোনটি?
titleA. নামকরণ
titleB. প্রারম্ভিক এবং মধ্যযুগীয় সময়কাল
titleC. স্বাধীনতা এবং পরাধীনতা
titleD. ঔপনিবেশিক আমল
উত্তর: titleD
১৯৯৭ সালে আহমেদ ইয়াসিন ইসরায়েল থেকে মুক্তি পাওয়ার পর হানিয়া তার দপ্তর পরিচালনের দায়িত্ব পান। ইয়াসিনের সাথে সম্পর্কের কারণে হামাসে তার খ্যতি বৃদ্ধি পায় এবং তিনি ফিলিস্তিনি কর্তৃপক্ষে নিয়োগ পান। ইয়াসিনের সাথে তার সম্পর্ক এবং ইসরায়েলি নিরাপত্তা বাহিনীর হাতে হামাসের অনেক নেতার হত্যাকান্ডের ফলে দ্বিতীয় ইন্তিফাদার সময় হামাসে তার অবস্থান আরো মজবুত হয়। ইসরায়েলি বাহিনী তাকেও লক্ষ্যবস্তু বানিয়েছিল। ২০০৩ সালে জেরুজালেমে আত্মঘাতি বোমা হামলার পর হামাস নেতৃত্বকে উৎখাতের উদ্দেশ্যে পরিচালিত ইসরায়েলি বোমা হামলায় তিনি হাতে আহত হন।

সঠিক অনুচ্ছেদ শিরোনাম কোনটি?
titleA. প্রারম্ভিক ও শিক্ষাজীবন
titleB. পশ্চিমা প্রতিক্রিয়া
titleC. হামাসে অবস্থান
titleD. বিতর্কিত পদচ্যুতি
উত্তর: titleC
১৯৫৮ খ্রিষ্টাব্দ থেকে এই বিভাগ একটা প্রাক-স্নাতক শিক্ষাক্রম (বস্ত্র প্রযুক্তিতে বিটেক)। মহাবিদ্যালয়ের এই বিভাগ সক্ষমতা নির্ধারণ পর্ষদের (এনবিএ) আস্থা অর্জন করতে সক্ষম হয়েছে। উপরন্তু এই বিভাগ গত আট বছরে তার চারটে প্রকল্পের জন্যে সারা ভারত কারিগরি শিক্ষা পর্ষদ (এআইসিটিই) থেকে এমওডিআরওবিএস পরিকল্পনায় চল্লিশ লক্ষ টাকা অনুদান পেয়েছে। বর্তমানে দুটো এমওডিআরওবিএস প্রকল্পের অধীনে এই বিভাগে কাজ এগিয়ে চলেছে।

বস্ত্রাদিতে উদ্ভাবিত প্রবণতা, তন্তু ও পোশাক প্রকৌশল ইত্যাদি বিষয়ের ওপর এক জাতীয় সেমিনার এই মহাবিদ্যালয়ে সংগঠিত হয়েছিল ২০০৬ খ্রিষ্টাব্দের ১৮-১৯ মার্চ। একশো পঞ্চাশের মতো অংশগ্রহণকারী  এই সেমিনারে যোগ দিয়েছিল। 

সঠিক অনুচ্ছেদ শিরোনাম কোনটি?
titleA. বস্ত্র প্রযুক্তি
titleB. পাঠাগার
titleC. অবস্থান ও নিয়ন্ত্রণ
titleD. ছাত্রছাত্রীদের সংগঠন
উত্তর: titleA
ঢোল যে বাজায় তাকে বলে ঢুলি বা ঢোলি। ঢুলিরা সাধারণত ঢোলের দু’দিকে মোটা রশি বা গামছা বেঁধে গলায় ঝুলিয়ে ঢোল বাজান। ঢোল বাজাতে ডান হাতে একটি কাঠি ব্যবহার করা হয়। বাম হাতের তালু দিয়ে অন্যপ্রান্ত বাজানো হয়। ঢুলিরা ঢোলের ডান দিক কাঠির বাড়িতে এবং একই সঙ্গে হাতের চাঁটিতে বাম দিকে ঢোল বাজিয়ে থাকে। বাংলাদেশের বিনয় বাঁশি ভারত উপমহাদেশের একজন সেরা ঢোলবাদক।

সঠিক অনুচ্ছেদ শিরোনাম কোনটি?
titleA. ঢাক, বাংলা ঢোল, ঢোলক
titleB. বাদন
titleC. নির্মিতি
titleD. ইতিহাস
উত্তর: titleB
১৯৬৩ সালের শেষে ডার্বিশায়ার থেকে অবসর নেন লেস জ্যাকসন। ডার্বিশায়ারের যে-কোন বোলারের চেয়ে সর্বাধিক উইকেট লাভের কৃতিত্ব দেখান। ১৭.৩৬ গড়ে ১,৭৩৩টি প্রথম-শ্রেণীর উইকেট লাভের রেকর্ডটি অদ্যাবধি টিকে রয়েছে স্বমহিমায়। এরপর ১৯৬৪ সালে ল্যাঙ্কাশায়ার লীগে এনফিল্ডের পক্ষে খেলেন। ১৯৬৫ থেকে ১৯৭০ সাল পর্যন্ত ব্রাডফোর্ড লীগে আন্ডারক্লিফের প্রতিনিধিত্ব করেছেন।

ডার্বিশায়ারে একই নামের ব্রায়ান জ্যাকসন ও দীর্ঘদিনের দলীয় সঙ্গী তৎকালীন চুয়ান্ন বছর বয়সী গ্লডউইনকে নিয়ে ৪৯ বছর বয়সে এমসিসি’র সদস্যরূপে ডার্বিশায়ারের বিপক্ষে ৫ জুলাই, ১৯৭০ তারিখে লর্ডসে ১৮৭০ সালে ডার্বিশায়ারের প্রথম খেলার স্মারকসূচক শতবার্ষিকী খেলায় অংশ নিয়েছিলেন। ১৯৯৫ সালে ডার্বিশায়ার প্লেয়ার্স অ্যাসোসিয়েশনের সভাপতি হিসেবে নির্বাচিত হন।

সমগ্র খেলোয়াড়ী জীবনে শীতকালে খনির কাজে নিজেকে সম্পৃক্ত রাখেন। এরপর ১৯৮২ সাল পর্যন্ত জাতীয় কয়লা বোর্ডে যুক্ত ছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. প্রারম্ভিক জীবন
titleD. টেস্ট ক্রিকেট
উত্তর: titleA
বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষা প্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।

২০০৭ সালে খুলনা শহরের বয়রা এলাকায় জলিল সরণির উত্তর পাশে সরকারি ২ একর জমির উপর খুলনা মডেল স্কুল অ্যান্ড কলেজ স্থাপিত হয়। ড. মোল্লা জালাল উদ্দিন ২০০৭ সালের ১২ এপ্রিল এ প্রতিষ্ঠানটির প্রথম অধ্যক্ষ হিসেবে যোগদান করেন।২০০৭ সালের ০২ জুলাই থেকে শিক্ষা মন্ত্রণালয় কর্তৃক পর্যায়ক্রমে শিক্ষক ও কর্মচারীদের নিয়োগ দেয়া হয়। ২০০৭-২০০৮ শিক্ষাবর্ষে উচ্চমাধ্যমিক শ্রেণির ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেণির শিক্ষা কার্যক্রম শুরু হয়।

সঠিক অনুচ্ছেদ শিরোনাম কোনটি?
titleA. অবকাঠামো
titleB. শিক্ষা কার্যক্রম
titleC. উচ্চ মাধ্যমিক
titleD. ইতিহাস
উত্তর: titleD
ক্যাথে প্যাসিফিক এর প্রধান কার্যালয়, ক্যাথে প্যাসিফিক সিটি, হংকং আন্তর্জাতিক বিমানবন্দরে অবস্থিত যদিও এয়ারলাইন এর রেজিস্টার্ড অফিস ওয়ান প্যাসিফিক প্লেস এর ৩৩ তম তলায় অবস্থিত। ক্যাথে প্যাসিফিক সিটি ১৯৯৮ সালে এপ্রিল এবং সেপ্টেম্বর এর মধ্যে নির্মিত হবে বলে নির্ধারিত ছিল। এদের সদর দপ্তর ১৯৯৮ সালে খোলা হয়। পূর্বে এয়ারলাইন এর সদর দপ্তর ছিল শোয়াইর হাউস এ, সেন্ট্রাল এ অবস্থিত একটি কমপ্লেক্স যার নামকরণ হযেছিল এয়ারলাইন এর অভিভাবক সংস্থার নামের উপর।

সঠিক অনুচ্ছেদ শিরোনাম কোনটি?
titleA. পরিসেবা
titleB. বহর
titleC. সহায়ক এবং সহযোগী
titleD. কর্পোরেট বিষয়ক এবং পরিচয়
উত্তর: titleD
‘রবীন্দ্রসংগীত’ বলতে রবীন্দ্রনাথ ঠাকুর কর্তৃক রচিত এবং রবীন্দ্রনাথ বা তার নতুনদাদা জ্যোতিরিন্দ্রনাথ ঠাকুর কর্তৃক সুরারোপিত গানগুলিকেই বোঝায়। রবীন্দ্রনাথের কবিতায় অন্যের সুরারোপিত গানগুলিকে ‘রবীন্দ্রসংগীত’ বর্গভুক্ত করা হয় না। এই কারণে জনপ্রিয় ‘দিনের শেষে ঘুমের দেশে’ (সুরকার: পঙ্কজকুমার মল্লিক) গানটিকে রবীন্দ্রসংগীত পর্যায়ভুক্ত করা হয়নি।

সঠিক অনুচ্ছেদ শিরোনাম কোনটি?
titleA. বিশিষ্ট শিল্পীবর্গ
titleB. সংজ্ঞা
titleC. প্রথম গান রচনা
titleD. চলচ্চিত্রে রবীন্দ্রসংগীতের প্রয়োগ
উত্তর: titleB
আব্দুর রউফ ১৯৩৩ সালের ১১ নভেম্বর ভৈরবে জন্মগ্রহণ করেন। তার পিতা আবদুল লতিফ স্থানীয় পৌরসভার চেয়ারম্যান ছিলেন। তিনি ১৯৫১-৫২ সালে ঢাকা কলেজ ছাত্র সংসদের ক্রীড়া সম্পাদক, ১৯৫৩-৫৪ কুমিল্লা ভিক্টোরিয়া কলেজ ছাত্র সংসদের সাধারণ সম্পাদক এবং ১৯৫৫-৫৬ সালে ঢাকা বিশ্ববিদ্যালয়ের ফজলুল হক হলের সাধারণ সম্পাদক ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক জীবন
titleC. গ্রন্থ
titleD. কর্ম ও রাজনৈতিক জীবন
উত্তর: titleB
গবেষণা কার্যক্রম পরিচালনা করাও একাডেমির অন্যতম প্রধান কাজ। ২০১২-২০১৩ অর্থবছরে ০৮টি এবং ২০১৩-২০১৪ অর্থবচরে ০২টি গবেষণা কার্যক্রম পরিচালিত হয়েছে। জাতীয় পরিকল্পনা ও উন্নয়ন একাডেমি নিয়মিতভাবে ডেভেলপমেন্ট রিভিউ, এনএপিডি বার্তা, ট্রেনিং ক্যালেন্ডার, বার্ষিক প্রতিবেদন ইত্যাদি প্রকাশ করে আসছে। জার্নালে ছাপার জন্য মূলতঃ দেশের আর্থ-সামাজিক অবস্থা ও উন্নয়ন বিষয়ে সাম্প্রতিক কালের তথ্য ভিত্তিক প্রবন্ধকে প্রাধান্য দেয়া হয়। সাধারণতঃ দেশ-বিদেশের বিশ্ববিদ্যালয়ের শিক্ষক, গবেষক, গবেষণা প্রতিষ্ঠানের অভিজ্ঞ কর্মকর্তা এবং আগ্রহী ব্যক্তিদের লেখা এতে ছাপা হয়। এনএপিডি প্রশিক্ষণ ও এনএপিডি গবেষণা নামে ০২টি বুকলেট প্রকাশ করা হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশিক্ষণ কোর্সসমূহ
titleC. গবেষণা ও প্রকাশনা
titleD. পরিচালনা পর্ষদ
উত্তর: titleC
এশিয়ার খাদ্য স্বর্গ হিসেবে পরিচিত দেশটি। নানা বর্ণ, ধর্ম আর সংস্কৃতির মানুষের অবস্থানের ফলে এখানকার খাবারও বেশ বৈচিত্রময়। মালয়, চাইনীজ এবং ভারতীয় নানা ধরনের খাবার বিভিন্ন রোস্তোরাঁ এবং পথের পাশের স্টলে খুব কম দামে পাওয়া যায়। এছাড়া রয়েছে মধ্যপ্রাচ্য এবং থাইল্যান্ডের খাবার। নানা সংস্কৃতির মানুষের নানা উৎসবের মাধ্যমে মালয়েশিয়ার সাংস্কৃতিক বৈশিষ্ট্যটি ফুটে ওঠে।

মালয়েশিয়ায় রয়েছে বহুভাষী,বহুজাতিক নৃগোষ্ঠী। ফলে অসংখ্য জাতির সহস্র ধরনের রীতি-নীতি ও আচরনের মিশেলে মালয়েশিয়ার সংস্কৃতি হয়ে ওঠেছে বৈচিত্র্যময়। তবে মালয়েশিয় সংস্কৃতির মূল ভিত্তি হলো সেখানকার আদিবাসী জনগোষ্ঠী ও সমাজের আবহমান কাল ধরে পালন করে আসা বৈচিত্রময় দৃষ্টিভঙ্গী ও আচার-আচরন। পাশাপাশি এটি ইসলামি সংস্কৃতির সাথে রক্ষা করেছে অভূতপূর্ব মেলবন্ধন। মালয়েশিয়ার সংস্কৃতিতে মালয় ভাষাকে সবার উপরে স্থান দেয়া হয়েছে।

সাংস্কৃতিক বৈচিত্র এবং সাংস্কৃতিক বৈশিষ্ট্যে মালয়েশিয়ার সংস্কৃতির এবং ইন্দোনেশিয়ার সংস্কৃতি খুবই ঘনিষ্ঠ। প্রতিবেশী দেশ বলে পারষ্পরিক সাংস্কৃতিক উপাদানের বিনিময় এবং বিষয়বস্তুর ধারনে ইন্দোনেশীয়া এবং মালয়েশিয়া পরষ্পর পরষ্পরকে অনেক ক্ষেত্রেই প্রভাবিত করেছ। তবে তা , সত্ত্বেও সাংস্কৃতিক স্বকীয়তা ও আত্নপরিচয়ের মৌলিক বিশ্বাস পালন,সংরক্ষনে মালয়েশিয়া বদ্ধ পরিকর।

সঠিক অনুচ্ছেদ শিরোনাম কোনটি?
titleA. সরকার ও রাজনীতি
titleB. খাবার এবং সংস্কৃতি
titleC. শিক্ষা ব্যবস্থা
titleD. ভাষা
উত্তর: titleB